

**MUNICIPIUL TÎRGU MUREŞ**

**ROMÂNIA – 540026 Tîrgu-Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

e-mail: [secretar@tirgumures.ro](mailto:secretar@tirgumures.ro) www.tirgumures.ro

**Nr. 2175 din 14 ianuarie 2019**

**ANUNŢ**

Municipiul Tîrgu Mureş, în conformitate cu prevederile art. 7 din Legea nr.52/2003 privind transparenţa decizională în administraţia publică, îşi face publică intenţia de a aproba printr-o hotărâre **aprobarea preţului maxim de pornire a licitaţiei în vederea exploatării şi transportul de masă lemnoasă ce urmează a fi recoltată în anul 2019, din fondul forestier proprietate a Municipiului Tîrgu Mureş**

Proiectul de hotărâre este publicat, din data de **14 ianuarie 2019**, pe site-ul Municipiului Tîrgu Mureş: [**www.tirgumures.ro**](http://www.tirgumures.ro)şi afişat la sediul instituţiei din Tîrgu Mureş, P-ţa Victoriei, nr.3.

Cei interesaţi pot trimite în scris propuneri, sugestii, opinii cu valoare de recomandare, până la data de **25 ianuarie 2019**, la sediul Municipiului Tîrgu Mureş sau prin e-mail: [**secretar@tirgumures.ro**](mailto:secretar@tirgumures.ro).

**p. Secretarul Municipiului Tîrgu Mureş,**

**Municipiul Tîrgu-Mureş (nu produce efecte juridice)\***

**Administraţia Serelor, Parcurilor şi Zonelor Verzi**

**Nr. 33 din 09.01.2019 VICEPRIMAR,**

**Jrs. Papuc Sergiu Vasile**

**EXPUNERE DE MOTIVE**

**privind aprobarea preţului maxim de pornire a licitaţiei în vederea exploatării şi transportul de masă lemnoasă ce urmează a fi recoltată în anul 2019, din fondul forestier proprietate a Municipiului Tîrgu Mureş**

Având în vedere prevederile art.1 lit.q din H.G. 617/2016 de aprobare a regulamentului de exploatare a masei lemnoase din fondul forestier proprietate publică, publicat în Monitorul Oficial nr.684/02.09.2016, precum şi Decizia 566 din 16.10.2018 a Regiei Naţionale a Pădurilor, cu referire la „preţurile de referinţă” pentru masa lemnoasă din fond forestier proprietatea publică a Municipiului Tîrgu-Mureș, pentru anul de producție 2019 se stabilesc conform Anexei nr.1 şi se supun spre aprobare Consiliului Local al Municipiului Tîrgu Mureș.

Pretul mediu s-a determinat pe baza devizelor de exploatare şi transport a masei lemnoase, conform adreselor cu nr.1448/29.11.2018 și 1591/20.12.2018 înaintate de către Ocolul Silvic Tg.Mureș, respectiv a normelor de consum pe utilaj/oră/om, normative aplicate lucrărilor silvice pe 4 partizi de exploatare cât şi a studiului de piață a prețului, în funcție de specii/grupa de specii, grade de accesibilitate, sortimente dimensionale și natura produsului.

Pretul maxim de pornire a licitaţiei este cel prevăzut în Anexa nr.1 şi va constitui nivelul maxim admis la licitaţie.

**AVIZ FAVORABIL**

**A.S.P.Z.V.**

**Sava Mihai**

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

**(nu produce efecte juridice) \***

**VICEPRIMAR,**

**Jrs. Papuc Sergiu Vasile**

**H O T Ă R Â R E A nr. \_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_2019**

**privind aprobarea preţului maxim de pornire a licitaţiei în vederea exploatării şi transportul de masă lemnoasă ce urmează a fi recoltată în anul 2019, din fondul forestier proprietate a Municipiului Tîrgu Mureş**

**Consiliul local Municipal Tîrgu Mureş, întrunit în şedinţă ordinară de lucru**,

Văzând Expunerea de Motive cu **nr. 33 din 09.01.2019** privind aprobarea preţurilor de referință, pentru masa lemnoasă ce urmează a fi recoltată în anul 2019, din fondul forestier proprietate a Municipiului Tîrgu-Mureş, prezentată de Administraţia Serelor, Parcurilor şi Zonelor Verzi,

În baza prevederilor Codului Silvic, a Legii nr. 46/2008 privind reglementarea regimului silvic şi administrarea fondului forestier naţional, republicată, cu modificările şi completările ulterioare, pentru aprobarea atribuţiilor Ocoalelor Silvice de stat şi ale celor constituite ca structuri proprii, a obligaţiilor ce revin deţinătorilor de păduri, în vederea respectării regimului silvic, precum şi a regulamentului de aplicare a Ordonanţei de Urgenţă a Guvernului nr. 139/2005 privind administrarea pădurilor din România,

În temeiul prevederilor art. 36, alin. (1), alin. (2), lit. „b”, „c”, „d”, art.45 (1) şi art. 115, alin. (1), lit. „b” din Legea nr. 215/2001 privind administraţia publică locală, republicată,

**H o t ă r ă ş t e :**

Art. 1. Se aprobă preţul maxim pentru achiziţia serviciilor de explotare forestieră şi transportul de masă lemnoasă ce urmează a fi recoltată în anul 2019 din fondul forestier proprietate a Municipiului Tîrgu-Mureş, pentru partizile prezentate în tabelul de la Anexa nr.1.

Art. 2. Cu ducerea la îndeplinire a prevederilor prezentei hotărâri se încredinţează Executivul Municipiului Tîrgu-Mureş prin Administraţia Serelor Parcurilor şi Zonelor Verzi.

**Art. 3.** În conformitate cu prevederile art. 19 alin 1. lit. e, din Legea nr. 340/2004 republicată, privind instituția prefectului și art. 3 alin. 1 din Legea nr. 544/2004, Legea Contenciosului Administrativ, prezenta hotărâre se înaintează Prefectului Județului Mureș pentru exercitarea controlului de legalitate.

**Viză de legalitate,**

**p.Secretarul Municipiului Tîrgu-Mureş**

**Director Executiv D.J.C.A.A.P.L.**

**CĂTANĂ DIANORA-MONICA**

**Municipiul Tîrgu-Mureş**

**Administraţia Serelor, Parcurilor şi Zonelor Verzi**

**Anexa nr. 1**

**Preţ de referinţă**

**Preţ maxim de pornire a licitaţiei în vedere exploatării şi transportului**

**masei lemnoase ce urmează a fi recoltată în anul 2019**

|  |  |  |  |  |
| --- | --- | --- | --- | --- |
| **Partida** | **Cantitate de exploatat/recoltat și transport**  **mc.** | **Cost maxim**  **lei/mc** | | **Observaţii** |
| **fără TVA** | **cu TVA** |
|  |  |  |  | **Prețul include doborârea,fasonarea,curățirea de crengi și transportul la sediul ASPZV** |
| **10017** | **264** | **97,47** | **115,99** | **Produse accidentale 1** |
| **6990** | **264** | **88,64** | **105,49** | **Produseaccidentale1 Produseaccidentale1 Produse de igienă** |
| **10015** | **83** | **85,36** | **101,58** |
| **6989** | **159** | **86,94** | **103,46** |

**NOTĂ : Prețul de exploatare și transport pentru cele 4 partizi, este stabilit conform tabelului tehnico-economic de fundamentare a prețurilor întocmit de O.S.Tg.Mureș pentru fiecare partidă în parte, plus un procent de 20% reprezentînd cheltueli de transport a materialului lemnos de la locul de recoltării până la locul de depozitare, sediul ASPZV.**